— З сынам я заўсёды размаўляла на беларускай мове. Таму што лічу неабходным, каб людзі ў Беларусі размаўлялі на беларускай мове, добра яе ведалі і ганарыліся тым, што ў нас такая цудоўная мова. Косця таксама да трох год размаўляў са мной толькі па-беларуску. А потым пайшоў у садок. Садок рускамоўны, і Косця перастаў размаўляць на беларускай мове. Канешне, усё разумее, кніжкі беларускамоўныя чытае, словы асобныя кажа, але сказамі ўжо не гаворыць па-беларуску. Канешне, шукаю розныя мульцікі, імпрэзы на беларускай мове, але ствараць беларускае асяроддзе вельмі цяжка, у нашым горадзе асабліва. На цяперашні момант у Жодзіна няма ні воднага беларускамоўнага садочка, і ніводнага школьнага класа, дзе б выкладалі на беларускай мове. І гэткая сітуацыя ўжо даўно.